Eistvere mõis

Eistvere mõis (saksa keeles Eigstfer) oli rüütlimõis Pilistvere kihelkonnas Viljandimaal. Nüüdisajal jääb kunagine mõis Järva maakonna Järva valda.

Ajalugu
Eistvere mõisa on esmamainitud 1560. aastal.

1896. aastal omandas mõisa Leo August Gerhard von Zur Mühlen. Mõisa viimane omanik enne 1919. aasta võõrandamist oli Viktor von zur Mühlen,Eistvere mõis (Pilistvere khk), Kinnistute register Eesti Rahvusarhiivis kes oli ka aastatel 1920–1939 põllupidaja, majandustegelane ja poliitik, Eistvere mõisas.

Mõisakompleks
18. sajandi lõpul rajati ühekorruseline poolkelpkatusega varaklassitsistlik härrastemaja. Hoone fassaadi kaunistas kolme akna laiune pealeehitis.

Mõisakeskust läbis Navesti jõgi, mis on mõisahoone juures paisutatud järveks (Eistvere järv).

Tänapäeval on mõisa peahoonest järel vaid müürid. Ka mõisa park on võssa kasvanud.

Vaata ka
Eesti mõisate loend
 Viited 

Kirjandus

Välislingid
Eistvere mõisast Eesti mõisaportaalis

Kategooria:Pilistvere kihelkonna mõisad
Kategooria:Järva vald
Kategooria:Zur Mühlenite mõisad
Kategooria:Zoege von Manteuffelite mõisad